**Vseslovenski ozaveščevalno-humanitarni projekt**

**Jaz, ti, mi za Slovenijo – stara plastenka za nov inkubator**

**Pravila za sodelovanje na državnem tekmovanju v zbiranju odpadne embalaže – plastenk (v nadaljevanju tekmovanje)**

1. Organizator tekmovanja je društvo Tandem Zagorje, strokovni partner je Unirec, družba za ravnanje z odpadno embalažo – DROE, projekt Jaz, ti, mi za Slovenijo – stara plastenka za nov inkubator pa se izvaja tudi s pomočjo programa Ekošola in Rdečega križa Slovenije.
2. V tekmovanju lahko sodelujejo vzgojno-izobraževalni zavodi (v nadaljevanju VIZ), ki so pravočasno oddali prijavnico oz. svojo aktivnost vključili v delovni načrt v aplikaciji programa Ekošola. S tem soglašajo s temi pravili sodelovanja.
3. Zbiranje odpadnih plastenk bo potekalo od 22. 3. do 22. 4. 2016.
4. Zbirajo se **IZKLJUČNO PLASTENKE PIJAČ in MLEČNIH IZDELKOV.** V primeru, da se v kontejnerju ali vreči nahaja tudi druga odpadna embalaža (konzerve, pločevinke, karton ...), ki ne spadajo v tokratno akcijo Jaz, ti, mi za Slovenijo – stara plastenka za nov inkubator, **bo VIZ diskvalificiran**.
5. V času zbiranja bo – kjer bo to mogoče – partner projekta DROE Unirec, d.o.o., v sodelovanju z lokalnimi komunalnimi podjetji poskrbel za namestitev kontejnerjev za odpadne plastenke, za njihovo praznenje, tehtanje količine zbranih odpadnih plastenk in na koncu akcije za odvoz kontejnerjev.
6. V primeru, da zbiranje plastenk ne bo mogoče v kontejnerjih, bodo VIZ plastenke shranjevale v za to pripravljene plastične vreče, ki jih bodo priskrbele same.
7. Zbiranje odpadnih plastenk lahko poteka tudi pred zbiralnim mesecem, vendar mora ustanova sama poskrbeti za odvoz na prevzemno mesto podjetja Dinos, d.d.

Navodila partnerja projekta DROE Unirec, d.o.o., o zbiranju odpadnih plastenk izven navedenega zbiralnega meseca:

* + - Zaradi tehničnih zahtev na prevzemnem mestu ni možno tehtati manjših količin odpadnih plastenk. Najmanjša količina za prevzem so tri **200-litrske vreče** odpadnih plastenk.
    - Vse zbrane odpadne plastenke morajo biti ločene **DOSLEDNO** in **PRAVILNO**: popolnoma izpraznjene, stisnjene, zaprte nazaj s pokrovčkov (da se ne razprejo ali ne izteče morebiten ostanek vsebine) in zbrane v posebni vreči, škatli ali zabojniku, brez morebitnih drugih odpadkov.

1. Podružnične enote sodelujejo v okviru matične ustanove.
2. VIZ je dolžan najkasneje do 22. 3. 2016 sporočiti organizatorju natančno število vpisanih učencev v šolskem letu 2015/2016.
3. Zbrane odpadne plastenke (v kontejnerjih ali vrečah) bodo komunalna podjetje stehtala ter partnerju projekta DROE Unirec, d.o.o., sporočila težo plastenk.
4. Zmagal bo VIZ, ki bo zbral največ kilogramov odpadnih plastenk na posameznega učenca.
5. Najboljša dva VIZ bosta prejela nagrado: talno dekoracijo iz ekoloških materialov, ki jih podarja podjetje Eko igrala, d.o.o., v vrednosti 2.040 € (z vključenim DDV).
6. Nagrado bo pokrovitelj predal zmagovalnima VIZ na zaključnem dogodku. Nagrada ni vnovčljiva ali prenosljiva.
7. Poleg glavne nagrade najboljši VIZ prejme tudi prehodni pokal s svojim nazivom. Pokal naslednje leto zmagovalec preda  novemu zmagovalcu.

Organizator si pridržuje pravico do spremembe splošnih pogojev.